CELEX: C2004/314/58
Language: sk
Date: 2004-12-18 00:00:00
Title: Vec T-423/04: Žaloba podaná dňa 8. októbra 2004: Bunker & BKR, S.L. proti Úradu pre harmonizáciu vnútorného trhu (ÚHVT)

18.12.2004   
            
            
               SK
            
            
               Úradný vestník Európskej únie
            
            
               C 314/24
            
         Žaloba podaná dňa 8. októbra 2004: Bunker & BKR, S.L. proti Úradu pre harmonizáciu vnútorného trhu (ÚHVT)
   (Vec T-423/04)
   (2004/C 314/58)
   Jazyk konania: španielčina
   Bunker & BKR S.L., so sídlom v Almansa ( Španielsko), v zastúpení: José Enrique Astiz Suárez, advokát, podal dňa 8. októbra 2004 na Súde prvého stupňa Európskych spoločenstiev žalobu proti Úradu pre harmonizáciu vnútorného trhu (ÚHVT).
   Žalobca navrhuje, aby Súd prvého stupňa:
   
               —
            
            
               zmenil rozhodnutie Štvrtého odvolacieho senátu Úradu pre harmonizáciu vnútorného trhu z 30. júna 2004 vo veci R 0458/2002-4, pokiaľ ide o závery ohľadne podobnosti označení a výrobkov v tom zmysle, že námietka musí byť zamietnutá a prihláška prijatá vo vzťahu ku všetkým výrobkom, pre ktoré sa žiada ochrana, a
            
         
               —
            
            
               ak tak neurobí, aby bolo rozhodnutie zrušené a vec vrátená na ďalšie konanie námietkovému oddeleniu, aby vykonal nové a správne porovnanie ostatných označení, majúc na pamäti vizuálne a zvukové rozdiely medzi BOOTS & SHOES B.K.R. MADE IN SPAIN a BK RODS a ich zlučiteľnosť na trhu bez toho, aby vzniklo nebezpečenstvo asociácie u spotrebiteľov, pokiaľ ide o pôvod a kvalitu výrobkov, ktoré označujú.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               CALZADOS BUNKER, S. A. (práva z prihlášky boli dodatočne prevedené na žalobcu).
            
         
               Dotknutá ochranná známka Spoločenstva:
            
            
               Obrazová známka zložená z iniciálok „B.K.R“ vsadených do kosoštvorca, s nápismi „Boots-Shoes-Made in Spain“ – Prihláška č. 649.756 pre výrobky tried 18 a 25 a služby triedy 39.
            
         
               Majiteľ ochrannej známky alebo označenia v námietkovom konaní:
            
            
               MARINE STOCK LIMITED.
            
         
               Ochranná známka alebo označenie uvádzané v námietkovom konaní:
            
            
               Rôzne národné ochranné známky, vrátane rakúskej slovnej známky „BK RODS“ (č. 149.254) pre výrobky triedy 25 (oblečenie, obuv). Námietka smerovala proti všetkým výrobkom a službám, na ktoré sa vzťahuje prihláška ochrannej známky Spoločenstva, ktorá je predmetom sporu.
            
         
               Rozhodnutie námietkového oddelenia:
            
            
               Prijatie námietky, pokiaľ ide o výrobky triedy 25 a jej zamietnutie vo vzťahu k výrobkom triedy 18 a službám triedy 39.
            
         
               Rozhodnutie odvolacieho senátu:
            
            
               Zamietnutie odvolania.